|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **7.** |
| **Mjesto i datum izvođenja aktivnosti:** |  | **Redni broj sata** | **4.** |
| **Nastavna tema:** | **Oblikujemo vlastita pravila** | **Broj sati izvedbe:** | **1** |
| **Sadržaj koji se obrađuje:** | **Razredna pravila** |
| **Očekivanja međupredmetnih tema** | | | |
| goo B.3.2. Sudjeluje u odlučivanju u demokratskoj zajednici.  osr C.3.2. Prepoznaje važnost odgovornosti pojedinca u društvu.  uku A.3.4. Učenik kritički promišlja i vrednuje ideje uz podršku učitelja.  B.3.1.B Razlikuje i vrednuje različite načine komunikacije i ponašanja. | | | |
| **Ključni pojmovi:** | razredna pravila, demokracija, odgovorno ponašanje | | |
| **Potrebno pripremiti:** | hamer papir u obliku uskličnika, kolaž papir, ljepilo, flomasteri ili markeri u boji, pribadače | | |
| **Prijedlog prikaza tijeka sata i aktivnosti učenika** | | | |
| **Uvodni dio**  U uvodnom dijelu razrednik/razrednica objašnjava da je cilj današnjeg sata zajednički odrediti razredna pravila te je važno da svi učenici sudjeluju u donošenju razrednih pravila kako bi svatko ponaosob bio ravnopravan dio zajednice i sudjelovao u važnim odlukama koje se tiču svih nas.  **Središnji dio**   1. aktivnost:   Razrednik/razrednica kroz razgovor potiče učenike da se prisjete Pravilnika o kućnom redu. U nastavku se osvrće na prošlu školsku godinu te razgovara s učenicima o kršenju razrednih pravila i problemima koji su nastajali usprkos donesenim pravila za prošlu godinu. Razrednik/razrednica traži mišljenje učenika o važnosti preuzimanja odgovornog ponašanja unutar učionice te da pokušaju poistovjetiti boravak unutar učionice s vlastitim domom, kakve radne navike imamo, u kakvim uvjetima želimo i volimo radit. Razgovaraju o trenutnim epidemiološkim mjerama te odgovornom ponašanju u smislu zdravlja svih koji borave unutar prostora učionice. Tijekom razgovora razrednik/razrednica izdvaja i zapisuje razredna pravila na ploču.   1. aktivnost:   Nakon što je zajednički odlučeno o postavljanju razrednih pravila, svaki od učenika odabire jedno pravilo. Razrednik/razrednica dijeli kolaž papir te im objašnjava da ovisno o tome na što se pravilo odnosi trebaju osmisliti oblik izrezan od kolaža kako bi svojim oblikom asocirao na određeno pravilo. Sve oblike dopušteno je dodatno ukrasiti prema vlastitim željama, a po završetku je potrebno na njega napisati odabrano pravilo.  **Završni dio**  Kada su sva pravila zapisana na za to predviđene oblike, razrednik/razrednica s učenicima na pano postavljaju uskličnik oko kojeg dodaju svoja razredna pravila. Kada su se svi vratili na svoja mjesta, razrednik/razrednica nasumično proziva učenike da pogode što piše na kojem obliku, odnosno na koje se pravilo oblik odnosi. | | | |

**Prilog 1**

**Pano**:



Razredna pravila









